Hindi (Sprooch)

Hindi es en Shprooch en Indije, houpsäschlesch.
Et weet ojinaal  udder en Urdu  jeschrevve, och „hindī“ en latteinische Bochstaave.

De Shprooch eß uß de Seesch fun de Shprochewesseschaff zosamme met dämm Urdu en Aat Einheit. Zwesche dä zwei jidd_et bloß e paa Wööt Ongerscheed, wamm_mer se jeschwaadt hürt. Jeschrevve wäde se ävver janz eijen. Dat Hindi en dä Schreff Hindi, wat fun dä Devnagari un fum Sanskrit affschtammp, un sesch koum dofum ungerscheidt. Ußerdämm sin di Lück, di Hindi schwaade dermiihtß Hindus, dojäje sin de Völlker, di Urdu schwade, bahl all Muselmane.

Mer schätz, dat öm de  Millijuhne Minsche met Hindi als ier Motterschprooch opjewaahße sin, un öm der  Millijuhne zosätzlesch Hindi künne, wat nit dänne ier Motterschprooch es.
Hindi weed in de miihßte noodindesche un meddelindesche Shtaate jeschwaadt un verstande un es en Ampsschprooch en dä indesche Bundesstaate Andamanen, Bihar, Chandigarh, hhattisgarh, Delhi, Haryana, Himachal Pradesh, Jharkhand, Madhya Pradesh, Rajasthan,
Uttarakhand, Uttar Pradesh, un Nikobaren, un o_noch en Pakistan. 
Kalle don se Hindi ävver nevvebei och aan andere Stelle en der Welt. Em Paziffik sin diverse Afflääjer un Dialekte fum Hindi aanzetreffe, ävver och in England, met de Ennwanderer dohen jekumme, un en der USA et sellve.

Saachjrupp:Sprooch